ທ່ານ Hagel ຈະໂອ້ລົມ ການລັກຂໍ້ມູນ ທາງອິນເຕີແນັດ ກັບ ຜູ້ແທນຈີນ 
ທ່າ​ນ Hagel ຄາດ​ວ່າ​ຈະ​ຍົກ​ເອົາ​ເລື່ອງ ພວກ​ໂຈມ​ຕີ​ເຈາະ​ຂໍ້​ມູນ​ຄອມ​ພິວ​ເຕີ້​ຈີນ ​​ຂຶ້ນມາ​ໂອ້ລົມ​ກັນ ​​ເວລາ​​ພົບ​ປະ​ກັບບັນດາ​ຄະນະຜູ້​ຕາງໜ້າຈີນ.
ລັດຖະມົນຕີປ້ອງກັນປະເທດສະຫະລັດ ທ່ານ Chuck Hagel ກ່າວວ່າ ທ່ານຄາດວ່າຈະຍົກເອົາລາຍງານ ກ່ຽວກັບພວກໂຈມ ຕີເຈາະຂໍ້ມູນຄອມພິວເຕີ້ຈີນ ໄດ້ລັກຂະໂມຍເອົາຂໍ້ມູນ ຄວາມ ລັບ ໄປຈາກໂຄງການເຮັດອາວຸດຫຼາຍສິບໂຄງການ ຂອງທໍາ ນຽບຫ້າແຈ ແລະເທັກໂນໂລຈີປ້ອງກັນປະເທດອື່ນໆຂຶ້ນມາ ໂອ້ລົມກັນ ເວລາທີ່ທ່ານພົບປະກັບບັນດາຄະນະຜູ້ຕາງ ໜ້າ ຈີນ ໃນທ້າຍສັບປະດານີ້ ໃນການຖະແຫຼງຕໍ່ບັນດານັກຂ່າວ ຢູ່ເທິງເຮືອບິນຂອງທ່ານທີ່ພວມເດີນທາງຈາກລັດຮາວາຍ ໄປສູ່ສິງກະໂປໃນວັນສຸກມື້ນີ້ ທ່ານ Hagel ກ່າວວ່າ ສະຫະລັດກຳລັງຕອບໂຕ້ຕໍ່ການລ່ວງ ລໍ້າທາງອິນເຕີແນັດຂອງຈີນ ທັງຢ່າງເປັນການເປີດເຜີຍ ແລະປິດລັບ ທ່ານ Hagel ກ່າວວ່າ: “ມີວິທີດຽວ ທີ່ຈະຮັບມືກັບບັນຫາດັ່ງກ່າວ ກໍຄືກົງໄປໜ້າ ພວກເຮົາຕັ້ງໃຈທີ່ຈະໃຊ້ທຸກວິທີທາງ ແລະການປະສານງານກັນຢ່າງໃກ້ຊິດ ຕະຫຼອດທັງຫາທາງເສີມສ້າງ ທີ່ຫວັງວ່າຈະ ໃຫ້ເຮົາໄດ້ຢູ່ໃນທ່າທີ ບ່ອນທີ່ເຮົາສາມາດເຂົ້າໃຈໄດ້ດີຂື້ນ ເຂົ້າໃຈໃຫ້ດີຂື້ນວ່າ ແມ່ນຫຍັງ ເປັນກົດລະບຽບຂອງເສັ້ນທາງດັ່ງກ່າວ ” ທ່ານ Hagel ກ່າວວ່າ ທ່ານຈະຖະແຫລງ ກ່ຽວກັບຄວາມປອດໄພທາງອິນເຕີແນັດ ຢູ່ໃນຄໍາປາໄສໃນວັນເສົາມື້ອື່ນນີ້ ຢູ່ທີ່ກອງປະຊຸມ ວ່າດ້ວຍຄວາມປອດໄພ Shangri-La ທີ່ສິງ ກະໂປ ທ່ານກ່າວວ່າ ບັນຫາດັ່ງກ່າວມີທ່າທາງວ່າຈະຖືກຍົກຂຶ້ນມາຫາລືກັນໃນການພົບປະສັ້ນໆກັບຜູ້ຕາງໜ້າຈີນ ຢູ່ນອກກອງປະຊຸມທີ່ວ່ານີ້